Държавен вестник, бр. 69, 2010 г., стр. 97

БРОЙ  69	
Д Ъ Р Ж А В Е Н  В Е С Т Н И К 	
СТР.  97  
12.4.3. опаковане в подходяща опаковка (по 
БДС EN ISO 11607-1: 2006), стерилизация  в 
парен стерилизатор клас В/S, смазване (ако се 
препоръчва от производителя). 
Смазването преди и след стерилизация се 
извършва с отделни опаковки лубрикант.
12.5. Обработката на ротиращи/пулсиращи и 
ендодонтни инструменти се извършва по един 
от следните начини:
12.5.1. автоматично почистване и дезинфек­
ция в МДМ ( ако се препоръчва от произво­
дителя), опаковане  в подходяща опаковка (по 
БДС EN ISO 11607-1: 2006) , стерилизация  в 
парен стерилизатор клас В/S. 
12.5.2. ръчно почистване и дезинфекция – до­
пуска се само ако е препоръчано от произво­
дителя или в практики, които не разполагат с 
МДМ (таблица 2).
Таблица 2
Ръчно почистване и дезинфекция на ротиращи/пулсиращи 
и ендодонтски инструменти
Извършва се след лечението на всеки пациент.
Винаги, когато е възможно, инструментите се ползват 
еднократно. 
Почистване чрез потапяне до пълно покриване в разтвор 
на подходящ детергент или дезинфектант с почистващо 
действие. Механично отстраняване на  замърсяванията 
с четки, като се работи под повърхността на разтвора. 
Дезинфекция чрез потапяне до пълно покриване в подхо­
дящ дезинфектант за инструменти (нефиксиращ орга­
нични материи, съдържащ инхибитори на корозията). 
Изплакване с деминерализирана или дестилирана вода 
след изтичане на времето на въздействие. Подсушаване 
с немъхеста кърпа или с въздух под налягане.
Почистващите и дезинфекционни разтвори се изгот­
вят ежедневно. Подменят се незабавно при видимо 
замърсяване. 
Възможно е съчетаване на ръчното почистване и дезин­
фекция с ултразвук (ако се препоръчва от производителя).
12.5.3. опаковане  в подходяща опаковка 
(по БДС EN ISO 11607-1: 2006), стерилизация 
в парен стерилизатор клас В/S.
12.6. Съхранение на инструментите. 
12.6.1. Стерилизираните инструменти трябва 
да бъдат съхранявани сухи, в затворени съдове 
или неразпечатани, в стерилизационно фолио 
(напр. инструментите, които се използват по-
рядко, като клещи за екстракция). 
12.6.2. Отворените, но неизползвани инстру­
менти подлежат на повторна обработка преди 
използването им при следващ пациент.
12.7. Не се допуска обработката (престе­
рилизацията) на инструменти за еднократна 
употреба.
12.8. Правилното протичане на процесите 
на автоматично почистване, дезинфекция и 
стерилизация  на денталния инструментариум 
подлежи на ежедневен и периодичен контрол 
и валидиране, описани  в раздел ХХII.
13. Почистване и дезинфекция на повърх­
ностите в денталната практика: извършва се 
съгласно изискванията, описани в раздел V, 
като се следят указанията на производителите 
за съвместимост между повърхностите (напр. 
стоматологичния стол) и дезинфектантите. 
Да се избягва използването  на алкохолни 
препарати, включително кърпички, напоени 
с алкохол, за дезинфекция на повърхности, 
контаминирани с органични материи (риск от 
фиксиране).
13.1. Като алтернатива на влажното забърсва­
не някои от повърхностите, които обичайно 
биват контаминирани, могат да бъдат покривани 
с еднократни хартиени протектори. Последните 
се сменят задължително, след всеки пациент.
13.2. При всички случаи, от практическа 
полза е стриктното зониране на повърхности­
те: между отделните пациенти се почистват и 
дезинфектират само обичайно изложените на 
контаминиране повърхности, а целият кабинет 
се обработва веднъж дневно или между смените. 
13.3. В края на работния ден/работната смяна, 
аспираторите и плювалниците се обработват с 
детергент и непенообразуващ дезинфектант, за 
да бъде отстранен образувалият се биофилм. 
14. Деконтаминация на зъботехнически 
отпечатъци, протези, мостове и други мате­
риали: извършва се по правило веднага след 
изваждане от устата на пациента при следната 
последователност: изплакване на течаща вода 
(респ. в ултразвукова вана) → дезинфекти­
ране съгласно препоръките на производителя 
(продукт с СЕ маркировка, белината може да 
не е подходяща!)
15. Деконтаминация и стерилизация на 
инструменти и оборудване, предназначени за 
сервизиране или техническа поддръжка: извърш­
ва се  съгласно обичайната процедура, като се 
декларира писмено, че обектът е обеззаразен 
и безопасен за извършване на поправката/
сервизирането.
16. Управление на отпадъците в денталната 
практика: извършва се съгласно съответните 
нормативни документи.
17. Подовите покрития в кабинетите по 
дентална медицина трябва да са гладки, без 
фуги и да позволяват влажно почистване и 
дезинфекция. Силно препоръчителни са анти­
статични подови покрития, които позволяват 
гладко преминаване между пода и стените.
18. Предпочитат се аспирационни системи, 
заустени директно в канализационната мрежа. 
Аспирационните системи с подвижен колектор 
са по-неудобни за обслужване и създават до­
пълнителен риск от контаминиране на средата.
19. Препоръчва се периодично обеззаразя­
ване на иригаторната система.
20. По отношение изисквания клас чистота 
кабинетите по дентална медицина се катего­
ризират в група 4 по БДС EN ISO 14644-1 
(Раздел XXIV).
7099